Lisaks tegi ta aastaid kirikukogu abijuhataja pingelist tööd ning on osalenud kirikukogu komisjonide töös seadusloome väljatöötamisel.  Ei ole ta koguduse elust nüüdki kõrvale jäänud, vaid jätkab juhatuse liikmena. Kaarli koguduse aastapäeva jumalateenistusele järgnenud aktusel andis peapiiskop emeeritus Kuno Pajula Vootele Hansenile üle EELK aukirja suure panuse eest EELK Kirikukogu ja mitme komisjoni töös ning pikaajalise ja ustava teenimise eest Tallinna Toompea Kaarli koguduse juhatuse esimehena.